2016-12-22

Balta šviesa man veidą išvagojo

Raukšlėm giliom ir bėgiais traukinių

O kai nuliūdau, ji man švelniai užgiedojo

Ir užmigau ramiu tamsos miegu

Tekėt pradėjo tuštuma į mano raukšles

Ir traukiniai pradėjo bėgti savo bėgiais

O liūdesys pradėjo verkti man į ausį

Suspaudė galvą aukštas skausmo slėgis

 Kritau.

* + - Vakarė

Autobusas

Lietaus lašai. Autobuso langas.

Atsisveikinu su drauge ir skubu į 5g.

Mirksinčios šviesos. Automobilių žibintai.

Apytuščiame autobuse lengvai randu sau vietą.

Mėlynas fonas. Nakties sutemos.

Svarstau, per kiek laiko pasieksiu namus.

Tamsūs siluetai. Skubantys žmonės.

Atremiu galvą į raštuotą autobuso sėdynę.

Nušvinta ekranas. Suskamba telefonas.

Mano autobusas niekur neskuba.

Nauji pakeleiviai. Gražus pasaulis.

Patogiai įsitaisau ir užsimerkiu.

Penki